stanford-oval/wikipedia huggingface dataset:
סקייטבורד
סקייטבורד בתרבות

דמויות מצוירות המזוהות עם הסקייטבורד כוללות את בארט סימפסון, דני שובבני ואחרות.
בסדרת סרטי "בחזרה לעתיד" משתמש מרטי מקפליי, גיבור הסרט, בסקייטבורד בעודו בהווה, בשנות השמונים. בהגיעו לשנות החמישים בהן טרם הומצא הסקייטבורד הוא מאלתר התקן דמוי סקייטבורד כשהוא תולש את קופסת העץ מעגלת סבון ששימשה ילד. בסצנה מפורסמת במיוחד מגלה מרטי שבעתיד גולשים הצעירים בסקייטבורד מרחף שנקרא הוברבורד.
ראו גם

סקייטבורדינג
גלגיליות
יום הסקייטבורד
סקייטפארק
הוברבורד
הערות שוליים

↑  גַּלְגֶּשֶׁת במילון שימוש כללי (תשס"ג), באתר האקדמיה ללשון העברית
↑  רענן בן-צור ואלי סניור, נהג פגע קשה בילד על סקייטבורד ממונע, ונמלט, באתר ynet, 26 באוגוסט 2009
| אמצעי תחבורה |
| --- | --- | --- |
| חלליים | מעבורת חלל • חללית • רכב הנחיתה הירחי • רכב הנדידה הירחי • תרמיל ריחוף |  |
| אוויריים | אוויריים |  |
| ממונעים | מטוס (מטוס סילון · מטוס קרב · מטוס מנהלים · מטוס מטען · מטוס קל · מטוס דו-כנפי) •  מסוק • ספינת אוויר • צפלין • תרמיל ריחוף |  |
| לא ממונעים | כדור פורח • דאון  • מצנח רחיפה • גלשן אוויר |  |
| ימיים | ימיים |  |
| ממונעים | אונייה (מכלית · מכלית נפט · אוניית צובר · אוניית נוסעים · משחתת · נושאת מטוסים) • סירת מנוע • אופנוע ים • יאכטה  • צוללת (צוללת גרעינית) • מעבורת (נחתת) • רחפת • ואפורטו |  |
| לא ממונעים | מפרשית (דאו) • גלשן רוח • סירה (סירת הצלה · קיאק · קאנו · גונדולה) • רפסודה • חסקה • אַרְבָּה • בוצית • ג'ונקה • אוניית מפרשים • אוניית קיטור |  |
| יבשתיים | יבשתיים |  |
| מכוניות | מכונית מיקרו •  מכונית מיני •  סופרמיני •  משפחתית •  משפחתית גדולה •  מונית • ניידת משטרה • גראן טוריסמו • מכונית משוריינת  • מיניוואן • אמבולנס • קרון מתים • קלנועית • מכונית ספורט • רודסטר • קבריולה • מכונית-על • מעונוע |  |
| רכבות | רכבת מהירה • רכבת פרוורית • רכבת בין-עירונית • רכבת נוסעים דו-קומתית • רכבת קלה • רכבת תחתית • מונורייל • פוניקולר • רכבל • חשמלית • גונדולה • קטר • קרון |  |
| אוטובוסים | אוטובוס מפרקי • אוטובוס קומתיים • אוטובוס נמוך-רצפה • מיניבוס • אוטובוס תלמידים • טרוליבוס • מערכת אוטובוסים מהירה |  |
| דו-גלגלי ממונע | אופנוע • קורקינט ממונע • קטנוע  • רכינוע |  |
| רכבי שטח | טרקטור • ג'יפ • SUV • טרקטורון • באגי • תומקאר • גארדיום • אוונגרד • רכבי שלג (אופנוע שלג · חתול שלג · מפלסת שלג) • רכב קרבי משוריין (טנק · נגמ"ש · שריונית · זחל"ם) • ציוד מכני הנדסי (דחפור · מחפר · יעה אופני · מיני-מעמיס · מחפרון · מפלסת) |  |
| משאיות | טנדר (מטענית) • מסחרית (ואן) • טיולית • כבאית • משאית עפר • משאית סמי-טריילר • פול-טריילר • רכבת כבישים |  |
| מונעים בכוח אדם | אופניים (אופני טנדם · חד-אופן · אופנוח · תלת-אופן) • קורקינט • גלגיליות • סקייטבורד  • אפריון • ריקשה • מגלשיים • עגלת תינוק |  |
| מונעים בכוח בהמה | כרכרה • מרכבה • מזחלת •  קוודריגה •  דיליז'נס • עגלה • קרון |  |
| --- | --- |
בקרת זהויות :  NLI: 987007546135205171  BNE: XX5781642  BnF: cb131741849 (data)  GND: 4369191-2  LCCN: sh85123100  NDL: 00576588 
ציר וגלגלים של סקייטבורד
דגמים שונים של סקייטבורד חשמלי
קיצונה

הדפס של שועל בידי יושיטושי
במיתולוגיה היפנית, קיצוּנֵה (ביפנית: 狐, "שועל"), הם שועלים פיקחיים בעלי יכולות על-טבעיות אשר הולכות וגדלות ככל שהם נעשים בוגרים וחכמים יותר. על פי הפולקלור היפני העוסק בשדים ורוחות, המכונים "יוקאי" (Yokai), כל השועלים באשר הם מסוגלים לעטות צורה אנושית. לצד אגדות אודות קיצונה המשתמשים ביכולתם זו על מנת להפיל בפח את סביבתם – כפי שנוהגים לעשות שועלים רבים בפולקלור – קיימים סיפורים אחרים המציגים אותם כשומרים, כחברים וכבני-זוג נאמנים. ייתכן שמקורן של האגדות היפניות אודות שועלים נעוץ ברוח השועל מן המיתולוגיה הסינית, אשר מופיעה בסיפורים נוספים ברחבי מזרח אסיה.
שועלים ובני אדם חיו בקרבה ובדו-קיום ביפן העתיקה; יחסי רעות אלה הם שהולידו את האגדות אודות היצורים הללו. קיצונה קשורים קשר הדוק עם אינארי, רוח או קאמי מדת השינטו, והם משמשים כשליחיה. תפקיד זה העצים את ערכו העל-טבעי של השועל.
מאפייני הקיצונה

ככל שמספר הזנבות של השועל גדול יותר – המספר המקסימלי הוא תשעה – כך השועל מבוגר, חכם ועוצמתי יותר. בשל פוטנציאל העוצמה וההשפעה שלהם, ישנם אנשים הרואים בהם ישות אלוהית ומעלים להם קורבן. 'השועלים בעלי תשעת הזנבות' משיגים יכולת לראות ולשמוע את המתרחש בכל מקום בעולם. אגדות אחרות מייחסות להם חוכמה אינסופית. בהגיעם לגיל אלף שנים ועם קבלת הזנב התשיעי, מגיע הקיצונה לצורתו העוצמתית ביותר והוא עולה השמיימה.
לקיצונה מיוחסים אינטליגנציה נעלה, חיים ארוכים וכוחות קסם. המילה "קיצונה" לעיתים מתורגמת כ"רוח השועל". אין משמעות הדבר שהקיצונה הם רוחות רפאים, או שהם שונים ביסודם משועלים רגילים. למעשה, המילה "רוח" משמשת על מנת לבטא ידע או הארה, ובהתאם לכך כל שועל המאריך ימים נתפס כזוכה בכוחות על טבעיים.
ניתן לחלק את הקיצונה לשני סוגים נפוצים:
"זנקו" (מילולית: "שועלים טובים") הם שועלים שמיימיים וטובי לב המזוהים עם אינארי.
"יאקו" (מילולית: "שועלי השדה", מכונים גם נוגיצונה) נוטים למעשי קונדס ולעיתים אף מרושעים.
הקיצונה עשוי לעטות צורה אנושית, יכולת שהוא רוכש בהגיעו לגיל מסוים – בדרך כלל מאה שנים. בין הצורות הנפוצות שהקיצונה נוהג לעטות ניתן למצוא נשים יפהפיות, נערות צעירות, גברים קשישים, ולעיתים רחוקות יותר, נערים צעירים. הקיצונה אף מסוגל להעתיק את מראהו של אדם ספציפי.
אמונה רווחת ביפן הפיאודלית הייתה שכל אישה אשר נצפית מסתובבת בגפה, בייחוד בשעות בין-הערביים או בלילה, עלולה להיות קיצונה. קיצונה-גאו ("פני שועל") הוא מונח המשמש לתיאור נשים אנושיות בעלות פנים צרות ועיניים שקרובות זו לזו, גבות דקות ועצמות לחיים גבוהות. באופן מסורתי, מבנה פנים זה נחשב לאטרקטיבי וישנן האגדות המשייכות אותו לשועלים העוטים צורה אנושית. וריאציות נוספות בנושא מספרות על קיצונה שמדגימים תכונות שועליות, כגון צל בצורת שועל או השתקפות החושפת את צורתם האמיתית.
בחלק מן הסיפורים, זנבותיהם של הקיצונה נותרים גלויים כשהם עוטים צורה אנושית והם מתקשים להסתירם. חיפוש אחר הזנב למשל, כאשר השועל שותה לשוכרה או נוהג בחוסר-זהירות, הוא שיטה נפוצה לזיהוי טבעו האמיתי של היצור. על פי אותן אגדות, ניתן לחשוף קיצונה העוטים צורה אנושית גם באמצעות הפחד והשנאה שהם רוכשים לכלבים, וחלקם נעשים כה טרודים מנוכחותם שהם חוזרים לצורתם כשועלים ונמלטים.
יכולות על-טבעיות נוספות שנהוג לייחס לקיצונה כוללות השתלטות על גופם של אחרים, זימון אש או ברק, כניסה מכוונת לחלומותיהם של אחרים, תעופה, אי-נראות וכן יצירת אשליות כה מפורטות שכמעט ולא ניתן להבחין בינן לבין המציאות.
הקיצונה מתוארים לעיתים קרובות כתכסיסנים ומניעיהם נעים בין שובבות לבין רשעות. קורבנותיהם הם לרוב גברים, בעוד שעל נשים הם נוהגים להשתלט "כדיבוק". קיימת סברה לפיה הקיצונה משתמשים במעין אור רך המסיט מטיילים ממסלולם וגורם להם ללכת לאיבוד. טקטיקה נוספת של הקיצונה היא בלבול הקורבן באמצעות אשליות או חזיונות. מטרות נפוצות אחרות של הקיצונה כוללות פיתוי, גניבת מזון, השפלת היהירים ונקמה על מעשי זלזול שלדעתם ננקטו כלפיהם.
הערות שוליים

↑  Gubler, Greg. "Kitsune: The Remarkable Japanese Fox". Southern Folklore Quarterly. 38(2): 121–134.
↑  Bargen, Doris G. (1997). A woman's weapon: spirit possession in the Tale of Genji. Honolulu: University of Hawaii Press. p. 292.
1 2  Smyers, Karen Ann (1999). The fox and the jewel: shared and private meanings in contemporary Japanese inari worship. University of Hawaii Press.
1 2 3 4  Hearn, Lafcadio (2005). Glimpses of Unfamiliar Japan. Project Gutenberg.
↑  Hamel, Frank (2003). Human Animals. Kessinger.
↑  民俗学研究所編, ed. (1951). 民俗学辞典. 東京堂. pp. 137–8.
1 2  Hall, Jamie (2003). Half Human, Half Animal: Tales of Werewolves and Related Creatures. AuthorHouse.
1 2 3  Tyler, Royall (1987). Japanese Tales. Pantheon Books.
1 2  Nozaki, Kiyoshi (1961). Kitsuné — Japan's Fox of Mystery, Romance, and Humor. Tokyo: The Hokuseidô Press.
↑  Ashkenazy, Michael (2003). Handbook of Japanese Mythology. Santa Barbara, California: ABC-Clio.
↑  Addiss, Stephen (1985). Japanese Ghosts & Demons: Art of the Supernatural. New York: G. Braziller.
הנסיך האנזוקו מותקף על ידי קיצונה בעל תשעה זנבות
קוסטרומה

קוסטרומה (ברוסית: Кострома) עיר ברוסיה כ-352 ק"מ[דרושה הבהרה] צפונית מזרחית למוסקבה, בירת מחוז קוסטרומה. העיר ממוקמת על גדת הוולגה ומהווה נמל חשוב.
היסטוריה

לפי המסורת, נוסדה העיר בשנת 1152 על ידי יורי דולגורוקי במסגרת התרחבות לשטחים לאורך נהר הוולגה. בכרוניקות משנת 1213 העיר כבר מוזכרת כיישוב משמעותי. בשנות ה-30 של המאה ה-13 העיר נכבשה על ידי כוחות של באטו חאן. בשנת 1239 העיר כבר שוקמה מחדש ובשנת 1246 היא נהפכה להיות בירת הנסיכות. בשנת 1272 הנסיך ואסילי מקבל את התפקיד של הנסיך ולדימיר (הנסיך הראשי של כל הנסיכים הרוסים) אך לא מעביר את מקום מושבו לולדימיר ונשאר בקוסטרומה. במהלך המאה ה-13 והמאה ה-14 סביב העיר נבנו מנזרים להגנתה. בתקופת הצרות העיר נכבשה פעמים על ידי הפולנים. המנזר איפטייב ליד העיר היה מקום מסתור של משפחת רומנוב. עם בחירת מיכאל רומנוב לכהונה הוא עזב את המנזר. לאור האמור לעיל העיר נחשבה למולדת של שושלת רומנוב והם התייחסו לעיר בכבוד רב. בשנת 1773 העיר נהרסה כליל על ידי שרפה גדולה. היא נבנתה מחדש בהתאם לתוכנית שאושרה על ידי יקטרינה הגדולה ומהווה דוגמה של תכנון ערים של המאה ה-18.
העיר מהווה נמל חשוב על הוולגה. היא גם חלק של טבעת הזהב של רוסיה ומהווה מוקד תיירותי לאור המנזרים סביבה וכנסיות במרכז העיר.
בעיר ארבעה מוסדות להשכלה גבוהה, שדה תעופה והיא צומת חשוב של מסילות הברזל. בעבר היו קיימות בעיר שתי קבוצות כדורגל, דינמו קוסטרומה וספרטק קוסטרומה, אך הן התאחדו לקבוצה אחת הנושאת את השם ספרטק.
ערים תאומות

גרמניה אאכן, גרמניה
בריטניה דרהאם, בריטניה
קרוליינה הצפונית דרהאם, קרוליינה הצפונית, ארצות הברית
פינלנד הייבינקה (אנ'), פינלנד
יפן טויאמה, יפן
מונטנגרו צטיניה, מונטנגרו
מונטנגרו בראן, מונטנגרו
בולגריה סמוקוב, בולגריה
גאורגיה אוצ'מצ'ירה, גאורגיה
ישראל בת ים, ישראל
ראו גם

טבעת הזהב של רוסיה
מג'ונגזאורוס

| מג'ונגזאורוס |
| --- | --- |
 
תקופה
קרטיקון עליון, 70–66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
אינפרא־סדרה:: צרטוזאוריה
משפחה:: אבליזאוריים
סוג:: מג'ונגזאורוס
מין:: Majungasaurus crenatissimus
שם מדעי
 Majungasaurus ‏Lavocat, 1955
תחום תפוצה


מג'ונגזאורוס (מבוטא "מיונגזאורוס)(שם מדעי: Majungasaurus) הוא סוג של דינוזאור טורף מקבוצת התרופודה שחי במדגסקר לפני 66–70 מיליון שנה, עד הכחדת הקרטיקון הגדולה. הוא קרוי על שם הימצאו בקרבת העיר המלגשית מאהאז'אנגה.
מאפיינים

דינוזאור זה הגיע לאורך 6–7 מטרים (20–23 רגל) ולמשקל של 1–1.5 טונות. הוא היה טורף מהיר עם רגליים אחוריות ארוכות וקדמיות קצרות, לסתות קצרות ורעמת קוצים. במראהו הדינוזאור הזכיר את הצרטוזאורוס של תקופת היורה והיה קרובו של הקרנוטאורוס מהקרטיקון של אמריקה הדרומית. מבנה הגולגולת היה חזק מאוד, מזכיר מעט כיפת גולגולת של פכיצפלוזאורוס אך קצר יותר ועם עיטורי קרניים. השינים היו קצרות וחזקות, דומות לשיני צבוע.
הוא חי במדגסקר של תקופת הקרטיקון וטרף דינוזאורים כמו הזאורופוד רפטוזאורוס. נמצאו גם הוכחות לקניבליות אצלו. ייתכן גם שהוא אכל נבלות או הבריח טורפים קטנים יותר מטרפם.
בתרבות

המג'ונגזאורוס מופיע בסדרה "מועדון הקרב הג'ורסי" בתוך דינוזאור קניבלי. בעוד פרט זכר מנסה להזדווג עם נקבה ובשל כך טורף את צאצאה, היא בתמורה טורפת אותו.
אף שאינו מופיע בסרט "עולם היורה" של קולין טרוורו, ה-DNA של המג'ונגזאורוס היווה בסיס ליצירת ה"אינדונימוס רקס" שמופיע בסרט ופרט אחד מופיע בעולם היורה: תאוריית הכאוס. בנוסף הופיע במשחקי המחשב: "עולם היורה: המשחק", "Jurassic World Evolution", "Jurassic World Evolution 2" וJurassic World: Alive.
ב"מהפכת הדינוזאורים" נראים פרטים צעירים של מג'ונגזאורוס, אשר נטרפים בידי קרפדות בילזבופו שלבסוף נרמסות בידי רפטוזאורוסים.
בסדרת ה-BBC "הכוכב דינוזאור", נראה פרט הניזון מנבלת רפטוזאורוס כשנקבה גדולה מתקרבת אליו והוא מפנה לה מקום. עם זאת בתור קניבלית היא מתעלמת מהפגר וטורפת אותו.
הוא מופיע בפרק השני של הסדרה "Prehistoric Assassins".
הוא נראה בסדרה "מלך הדינוזאורים".
המג'ונגזאורוס מוזכר בסדרה "Mutant Planet" של ערוץ דיסקברי, בפרק על מדגסקר.
המג'ונגזאורוס נראה במשחק המחשב "Era of Terror: Remastered".
בנוסף הופיע בסדרה "פלאווורלד".
גלריה

גולגולת המג'ונגזאורוס
זוג מג'ונגזאורוסים בציד רפטוזאורוס. לצידם נראים מסיאקזאורוסים
ליגת העל בכדורסל נשים

| --- | --- |
 עונת 2024/2025 בליגת העל בכדורסל נשים

 כינוי:  ליגת אתנה Winner
 תחום:  כדורסל נשים
 ארגון:  מנהלת ליגת העל בכדורסל נשים איגוד הכדורסל בישראל
 מדינות:  ישראל ישראל
 קבוצות:  10 
 תקופת הפעילות:  1957–הווה (כ־67 שנים) 
 שמות קודמים:  הליגה הלאומית בכדורסל נשים
 אלופה נוכחית:  אליצור רמלה (13)
 מירב הזכיות:  אליצור תל אביב (14)
 מפעל מקביל:  גביע המדינה בכדורסל נשים
 מפעל נמוך:  הליגה הלאומית בכדורסל נשים 
 www.wbl.co.il
 
נטע רפאל (בכחול, אליצור תל אביב) ודקיה כהן (בלבן, הפועל ראשון לציון) במשחק בין הקבוצות בהיכל הספורט גן נחום, ראשון לציון, 2021
ליגת העל בכדורסל נשים (נקראת גם "ליגת אתנה Winner") היא הליגה הבכירה בכדורסל נשים בישראל. הליגה, שנקראה בעבר "הליגה הלאומית בכדורסל נשים", מנוהלת על ידי מנהלת ליגת העל בכדורסל נשים.
אלופת הליגה לעונת 2023/2024 היא קבוצת אליצור רמלה, בפעם ה-13 בתולדותיה. אליצור תל אביב היא שיאנית הזכיות בליגה עם 14 אליפויות.
היסטוריה

הליגה הראשונה בכדורסל נשים הוקמה בשנת 1957. בתחילה הליגה הייתה מחולקת לשתי טבלאות (צפון ודרום) ואלופות המחוזות היו משחקות ביניהן משחק אחד מכריע על האליפות. בלטו בה אגודות נשים של מועדוני כדורסל ותיקים כגון מכבי תל אביב, הפועל תל אביב והפועל ירושלים, ושתי הראשונות היו לזוכות הכמעט בלעדיות במהלך שני העשורים הראשונים. הדבר השתנה רק בשנת 1976, עת ייסדה אליצור תל אביב שליטה ארוכה בליגה ושרשרת אליפויות שנמשכה 19 שנים (כולל זכיות של אליצור חולון, עימה התאחדה בסוף שנות ה-80). מאמצע שנות ה-90 חל שינוי עם הצטרפות שחקניות מברית המועצות לשעבר ומאבקי האליפות ניטשו בעיקר בין קבוצת אליצור רמלה לא.ס. רמת השרון. בעשור השני והשלישי של המאה ה-21 שלטו בליגה בעיקר אליצור רמלה ומכבי בנות אשדוד (6), כשאחת מהן הופיע בגמר בכל שנה, ונערכו ביניהן תשעה גמרים ישירים (חמש זכיות לרמלה וארבע לאשדוד) כולל חמישה ברציפות בשנים 2011–2015.
הקבוצות הזוכות במקומות העליונים בליגה או בגביע המדינה משתתפות בליגת היורוקאפ, בה מתחרות קבוצות בעלות הישגים דומים מרחבי אירופה. א.ס. רמת השרון הגיעה לגמר בעונת 1999 ולמקום שלישי בעונת 2005, ואליצור רמלה הצליחה לזכות בגביע היורוקאפ בעונת 2011.
השתתפות ביורוליג ניתנת אופציה לזוכה באליפות אם תציב תקציב גבוה להשתתפות במפעל.
משחקי הליגה משודרים בערוץ הספורט. זוהי ליגת הנשים היחידה בישראל שמשחקיה משודרים בשידור חי. בעשור הראשון הליגה היוותה תחרותיות רבה עם תחילת השתתפות שחקניות מליגת ה-WNBA ומשחקי הליגה משכו קהל רב. 
שחקניות ידועות מליגת ה-WNBA אשר שיחקו בליגה הן מוואדי מאביקה, דיאנה נולאן, שריל פורד, דוואנה בונר (אנ') וליז קמבייג' (אנ').
על אף חשיבותה של הליגה לענף כדורסל הנשים בישראל, בעשור השני החלה פיחות בסיקור התקשורתי ומעמדה של הליגה נשחק, מה שהביאה לכך שכל פתיחת עונה מתקשה מנהלת הליגה להבטיח את קיומה הכלכלי וקושי במשיכת ספונסרים לקבוצות. נושא זה נידון בבג"ץ בשנת 2016 בטענה כי הליגה מופלית מבחינה תקציבית ביחס לכדורגל ולכדורסל גברים. כתוצאה מהגשת העתירה התחייב משרד התרבות והספורט לחתום על הסכם שיווק מתחדש רב שנתי בין המנהלת לפרויקט אתנה וכן להכפלה פי שלושה של התמיכות הכספיות הישירות המועברות מהמועצה להסדר ההימורים לקבוצות ליגת העל, שנקראת על כך "ליגת אתנה Winner".
בעקבות ההסכם שנחתם תקציב הליגה הוכפל בעשור השלישי והגיע לשיא כל הזמנים, אך רמת הסיקור התקשורתי והגעת הקהל לאולמות נשאר נמוך יחסית, בעוד רמת הליגה ירדה עקב אי תמיכת הרשויות בקבוצות.
הקבוצות > הרכב הליגה

מספר הקבוצות בליגה אינו קבוע ונע בין 8 ל-10 בהתאם להחלטת מנהלת הליגה. ההחלטה על עליית ליגה או ירידה מורכבת בענף זה בעיקר מההיבט התקציבי ויכולת להעמיד תקציב ראוי לליגה הבכירה. 
כל קבוצה רשאית להחתים שתי שחקניות זרות, ושחקנית בוסמנית (אירופאית) אחת לליגה כאשר קבוצות המשחקות במפעלים האירופיים רשאיות לצרף שחקנית בוסמנית נוספת אשר רשאית לשחק רק במפעל האירופאי בלבד.
הקבוצות > הקבוצות בליגה בעונת 2024/2025

בעונה זו הליגה כוללת 10 קבוצות:
| קבוצה | עיר | מאמן | אולם ביתי | מושבים |
| --- | --- | --- | --- | --- |
| אליצור חולון | חולון | אוהד גולדברג | אריאל שרון | 500 |
| אליצור רמלה | רמלה | מויה טאצ'י | אולם קריית מנחם | 2,000 |
| א.ס. רמת השרון | רמת השרון | רועי לוין | אולם אורנים | 1,000 |
| הפועל כפר סבא | כפר סבא | יניב פילו | היכל היובל | 680 |
| הפועל לב ירושלים | ירושלים | לימור פלג | היכל הספורט מלחה | 2,000 |
| הפועל פתח תקווה | פתח תקווה | גלעד כץ | יצחק שמיר | 400 |
| הפועל ראשון לציון | ראשון לציון | זיו ארז | היכל הספורט גן נחום | 1,500 |
| מכבי בנות אשדוד | אשדוד | שירה העליון | היכל טוטו הקריה | 2,100 |
| מכבי חיפה | חיפה | עומרי צרילין | ביכורים | 750 |
| מכבי עירוני רמת גן | רמת גן | רועי לזר | אולם זיסמן | 1,500 |
שיטת המשחקים

הליגה הסדירה משוחקת בשיטת שני סבבים של 9 משחקים בכל סיבוב, ובסיום העונה הסדירה הקבוצות שסיימו במקומות 1–6 מעפילות לפלייאוף העליון והקבוצות שסיימו במקומות 7–10 משחקות בפלייאוף התחתון.
שיטת המשחקים > הפלייאוף העליון

הקבוצות שהעפילו לפלייאוף העליון ממשיכות בסבב משחקים אחד של 5 משחקים בשיטה של המשך הליגה תוך שמירת הנקודות מהליגה הסדירה, ובסיום הסבב 4 הקבוצות שסיימו במקומות 1–4 מתמודדות בשיטת ההצלבה. הקבוצה במקום ה-1 משחקת מול הקבוצה במקום ה-4 והקבוצה במקום ה-2 משחקת מול הקבוצה במקום ה-3 בסדרות הטוב מ-5, כשלמדורגת גבוה יותר יש יתרון ביתיות.
שתי המנצחות בסדרות חצי הגמר מעפילות לגמר, של הטוב מ-5 שבסיומו מוכתרת אלופת המדינה.
שיטת המשחקים > הפלייאוף התחתון

הקבוצות שסיימו במקום 7–10 ממשיכות בסבב נוסף בשיטה של המשך הליגה תוך שמירת הנקודות מהליגה הסדירה. כל קבוצה משחקת 3 משחקים בסבב זה, והקבוצה שמסיימת אחרונה בסיום הסבב יורדת לליגה הלאומית.
הקבוצות שסיימו במקומות 7–8 את העונה הסדירה מארחות שני משחקי בית, והקבוצות שסיימו במקומות 9–10 מארחות משחק בודד.
אליפויות לפי קבוצה

| # | קבוצה | אליפויות | עונות זכייה |
| --- | --- | --- | --- |
| 1 | אליצור תל אביב | 14 | 1976/77, 1977/78, 1978/79, 1979/80, 1980/81, 1981/82, 1982/83, 1983/84, 1984/85, 1985/86, 1986/87, 1987/88, 1988/89, 1989/90 |
| 2 | אליצור רמלה | 13 | 1995/96, 1997/98, 1999/00, 2003/04, 2004/05, 2006/07, 2007/08, 2010/11, 2012/13, 2018/19, 2021/22, 2022/23, 2023/24 |
| 3 | מכבי תל אביב | 11 | 1957/58, 1958/59, 1963/64, 1964/65, 1965/66, 1966/67, 1967/68, 1970/71, 1971/72, 1972/73, 1975/76 |
| 4 | הפועל תל אביב | 7 | 1960/61, 1961/62, 1968/69, 1969/70, 1973/74, 1974/75, 2005/06 |
| 5 | אליצור חולון | 6 | 1990/91, 1991/92, 1992/93, 1993/94, 1994/95, 1996/97 |
| 5 | א.ס. רמת השרון | 6 | 1998/99, 2000/01, 2001/02, 2002/03, 2008/09, 2009/10 |
| 5 | מכבי בנות אשדוד | 6 | 2011/12, 2013/14, 2014/15, 2015/16, 2016/17, 2017/18 |
| 8 | מכבי עירוני רמת גן | 2 | 2019/20, 2020/21 |
| 9 | הפועל ירושלים | 1 | 1959/60 |
| 9 | הפועל יגור | 1 | 1962/63 |
הערות שוליים

↑  היסטוריה, באתר מנהלת ליגת העל בכדורסל נשים
↑  רענן וייס, החמישייה הפותחת: משחקי העבר הגדולים בין אליצור רמלה לרמה"ש, באתר ynet, 29 באוקטובר 2018
1 2  ניצן צבי כהן, ‏זה לא רק ספורט, באתר דבר העובדים בארץ ישראל, 27 בספטמבר 2016
↑  כדורסל נשים: מכבי רמת גן היא אלופת "הקורונה", באתר "אשדודנט" 15 במרץ 2020
פונטה פרטה

פונטה פרטה הוא מועדון כדורגל ברזילאי המייצג את העיר קמפינס שבברזיל. המועדון משחק בליגה השנייה.
המועדון הוקם בשנת 1900 ושיחק באליפות סאו פאולו. במהלך השנים הוא לא זכה אף פעם באליפות סאו פאולו. בשנת 1977 הוא זכה במקום השני באליפות ברזיל. בעקבות כך, הוא העפיל לגביע ליברטדורס 1978.
בשנת 2013 הקבוצה הגיע לגמר גביע סודאמריקנה אך לא זכתה בתואר.
במסגרת הארצית המועדון שיחק שנים רבות בליגה הבכירה.
Pycharm

| --- | --- |


 מפתח:  JetBrains
 מחזור חיים:  3 בפברואר 2010 – הווה (14 שנים)
 גרסה אחרונה:  2024.2.3 (26 בספטמבר 2024) 
 מערכת הפעלה:  Windows macOS  Linux
 נכתבה בשפות:  Java  Python
 סוג רישיון:  Commercial  Freemium  Apache License
 קטגוריה:  סביבת פיתוח משולבת
 https://www.jetbrains.com/pycharm
 
Pycharm (פַּיְצַ׳ארְם) היא סביבת פיתוח משולבת לפיתוח תוכנות בעיקר בשפת פייתון, אשר פותחה על ידי תאגיד התוכנה הצ׳כי JetBrains. היא כתובה ב־Java ובפייתון, והגרסה היציבה הראשונה שלה יצאה בפברואר 2010. הסביבה מספקת שירותים כגון ניתוח קוד וניפוי שגיאות בקוד גרפי, ותומכת בתכנות בסביבת אינטרנט באמצעות פלטפורמת הפיתוח Django, וכן במדע הנתונים באמצעות סביבת הפיתוח אנקונדה.
Pycharm פועלת בגרסאות מסוימות של מספר מערכות הפעלה: Microsoft Windows ,macOS ו־Linux.
ל־Pycharm ישנה גרסה חינמית לקהילה (Community Edition), היוצאת תחת רישיון Apache (רישיון המאפשר למשתמשים לעשות בתוכנה כרצונם ולשנות אותה לפי ראות עיניהם), וגרסה מקצועית (Professional Edition) בעלת תכונות נוספות המוגנות ברישיון קנייני אשר הופך אותם לקוד סגור (Closed Source).
Pycharm מבוסס בחלקו על סביבת הפיתוח המשולבת IntelliJ IDEA (שנוצרה גם היא על ידי JetBrains) לפיתוח בעיקר בשפות Scala, Java ו־Kotlin (לפיתוח באנדרואיד).
היסטוריה

גרסת הבטא שוחררה ביולי 2010, וגרסה 1.0 הגיעה שלושה חודשים לאחר מכן.

גרסה 2.0 שוחררה ב־13 בדצמבר 2011, גרסה 3.0 ב־24 בספטמבר 2013, גרסה 4.0 ב־19 בנובמבר 2014.

החל משנת 2016 הגרסאות ממסופרות ע״פ שנת השחרור (הגרסה האחרונה למשל נכון לשנת 2021 היא 2021.2).

PyCharm Community Edition, גרסת הקוד הפתוח של PyCharm, הפכה לזמינה ב־22 באוקטובר 2013.
תכונות

סיוע וניתוח קוד סטטי, השלמת קוד אוטומטית ותיקונים מהירים.
ניווט בפרויקט וקוד: תצוגות פרויקט מיוחדות, תצוגות מבנה קבצים וקפיצה מהירה בין קבצים, מחלקות, שיטות ושימושים
רפקטור בפייתון: כולל שינוי שמות, שיטת חילוץ, הצגת משתנה, הצגת קבוע, משיכה למעלה, דחיפה כלפי מטה ואחרים
תמיכה במסגרות אתרים: Django, web2py ו־Flask (מהדורה מקצועית בלבד).
איתור באגים משולב של פייתון.
בדיקת יחידות משולבת, עם בדיקת כיסוי קוד.
פיתוח פיתון של Google App Engine (מהדורה מקצועית בלבד).
שילוב בקרת גרסאות: ממשק משתמש מאוחד עבור Mercurial, Git, Subversion, ‏Perforce (אנ') ו־CVS עם רשימות שינויים ומיזוג.
תמיכה בכלים מדעיים כמו matplotlib, numpy ו־scipy (מהדורה מקצועית בלבד).
רישיונות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

סביבת פיתוח משולבת
פייתון
ג'אנגו (פלטפורמת פיתוח)
IntelliJ IDEA
הערות שוליים

↑  "Full-stack Web Development - Features | PyCharm". JetBrains (באנגלית). נבדק ב-2020-01-02.
חוק המספרים הגדולים

בתורת ההסתברות ובסטטיסטיקה, חוק המספרים הגדולים הוא שמם המשותף של שני משפטים העוסקים בהתנהגות הממוצע במדגמים גדולים, הנקראים החוק החלש והחוק החזק. משפט הגבול המרכזי מספק תיאור מדויק יותר של התנהגות הממוצע, אבל חוקי המספרים הגדולים חלים במקרים כלליים יותר.
החוק החלש

החוק החלש של המספרים הגדולים קובע כי סדרת הממוצעים מתכנסת בהסתברות אל התוחלת, כלומר, הסיכוי של הממוצע להיות רחוק מן התוחלת שואף לאפס כאשר גודל המדגם שואף לאינסוף.
החוק החלש > גרסה פרטית

תהי  X_{1},X_{2},\dots  סדרה של משתנים מקריים בלתי מתואמים, בעלי אותה תוחלת סופית  \mu  ואותה שונות סופית  \sigma ^{2}. נסמן  {\bar {X}}_{n}={\frac {X_{1}+\dots +X_{n}}{n}}.
החוק החלש של המספרים הגדולים קובע שלכל  \varepsilon >0 מתקיים  \lim _{n\rightarrow \infty }{P(|{\bar {X}}_{n}-\mu |<\varepsilon )}=1.
ניתן להוכיח גרסה זו מאי-שוויון צ'בישב:
[
Var
⁡
(



x
¯



)
=
Var
⁡
(



1
n




∑

k
=
1


N



x

k


)
)
=



1

n

2





Var
⁡
(

∑

k
=
1


N



x

k


)
)
=



1

n

2





⋅
n

σ

2


=




σ

2


n



]


{\textstyle [\operatorname {Var} ({\bar {x}})=\operatorname {Var} ({\tfrac {1}{n}}\sum _{k=1}^{N}x_{k}))={\tfrac {1}{n^{2}}}\operatorname {Var} (\sum _{k=1}^{N}x_{k}))={\tfrac {1}{n^{2}}}\cdot n\sigma ^{2}={\tfrac {\sigma ^{2}}{n}}]}
P(|{\bar {X}}_{n}-\mu |>\varepsilon )\leq {\frac {{\operatorname {Var} }({\bar {X}}_{n})}{\varepsilon ^{2}}}={\frac {\sigma ^{2}/n}{\varepsilon ^{2}}}={\frac {\sigma ^{2}}{n\varepsilon ^{2}}}\to 0
החוק החלש > גרסה מוכללת

ניתן להחליש את תנאי המשפט – אין צורך להניח כי למשתנים המקריים יש שונות סופית, אם כי במקרה זה לא מספיק להניח שהמשתנים המקריים בלתי מתואמים, אלא צריך להניח אי תלות מלאה, וכן שהם שווי התפלגות. הוכחת גרסה זו מסובכת יותר.
ראשית נוכיח כי יש התכנסות של הממוצע אל התוחלת בהתפלגות. ידוע כי טענה זו שקולה לכך שיש התכנסות של הפונקציה האופיינית:  \varphi _{{\bar {X}}_{n}}\to \varphi _{\mu }. בנוסף, ידוע ש- \varphi _{X_{i}}(t)=1+it\mu +o(t),t\to 0, ולכן:
\varphi _{{\bar {X}}_{n}}(t)=E[e^{it{\bar {X}}_{n}}]=E[e^{{\frac {it}{n}}(X_{1}+\dots +X_{n})}]=\prod _{j=1}^{n}{E[e^{{\frac {it}{n}}X_{j}}]}=(\varphi _{X_{1}}({\frac {t}{n}}))^{n}=(1+{\frac {it\mu }{n}}+o({\frac {t}{n}}))^{n}=e^{n\ln {(1+{\frac {it\mu }{n}}+o({\frac {t}{n}})}}\to e^{it\mu }
וזו אכן הפונקציה האופיינית של המ"מ הקבוע  \mu .
כעת, ניתן להוכיח את טענת המשפט. מתקיים:
P(|{\bar {X}}_{n}-\mu |>\varepsilon )=P({\bar {X}}_{n}-\mu >\varepsilon )+P({\bar {X}}_{n}-\mu <-\varepsilon )\leq P({\bar {X}}_{n}-\mu >{\frac {\varepsilon }{2}})+F_{{\bar {X}}_{n}}(\mu -\varepsilon )=
=1-P({\bar {X}}_{n}-\mu <{\frac {\varepsilon }{2}})+F_{{\bar {X}}_{n}}(\mu -\varepsilon )=1-F_{{\bar {X}}_{n}}(\mu +{\frac {\varepsilon }{2}})+F_{{\bar {X}}_{n}}(\mu -\varepsilon )
כעת, לפי החלק הראשון, מתקיים  F_{{\bar {X}}_{n}}(x)\to {F}_{\mu }(x)={\begin{cases}1\quad \quad x\geq \mu \\0\quad \quad x<\mu \end{cases}}, ולכן
P(|{\bar {X}}_{n}-\mu |>\varepsilon )\leq 1-F_{{\bar {X}}_{n}}(\mu +{\frac {\varepsilon }{2}})+F_{{\bar {X}}_{n}}(\mu -\varepsilon )\to 1-1+0=0
כפי שנטען במשפט.